CELEX: 32019D1886
Language: fi
Date: 2019-11-07 00:00:00
Title: Komission täytäntöönpanopäätös (EU) 2019/1886, annettu 7 päivänä marraskuuta 2019, komission päätöksen 2010/346/EU muuttamisesta siltä osin kuin on kyse Romanian aluejaosta hevosen näivetystautia koskevien suojatoimenpiteiden soveltamiseksi (tiedoksiannettu numerolla C(2019) 7873) (ETA:n kannalta merkityksellinen teksti)

11.11.2019   
               
               
                  FI
               
               
                  Euroopan unionin virallinen lehti
               
               
                  L 290/26
               
            
         KOMISSION TÄYTÄNTÖÖNPANOPÄÄTÖS (EU) 2019/1886,
         annettu 7 päivänä marraskuuta 2019,
         komission päätöksen 2010/346/EU muuttamisesta siltä osin kuin on kyse Romanian aluejaosta hevosen näivetystautia koskevien suojatoimenpiteiden soveltamiseksi
         (tiedoksiannettu numerolla C(2019) 7873)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinlääkärintarkastuksista unionin sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
         sekä katsoo seuraavaa:
         
                     (1)
                  
                  
                     Hevosen näivetystauti (equine infectious anaemia) on virustauti, joka vaikuttaa vain Equidae-heimoon kuuluviin eläimiin. Itämisaika on yleensä yhdestä kolmeen viikkoa, mutta se voi olla jopa kolme kuukautta. Tartunnan saanut hevoseläin on tartunnan kantaja loppuikänsä, ja se voi levittää tartunnan muihin hevoseläimiin. Hevosen näivetystautitartunta saattaa jäädä huomaamatta, ellei kuolema johdu akuutista kliinisestä kohtauksesta viremian aikana, mistä syystä tartunnan todennäköisyys kasvaa huomattavasti. Paikallinen leviäminen tapahtuu tartunnan saaneen hevoseläimen veren siirtymisestä verta imevän paarman välityksellä tai kohdussa sikiöön. Syitä taudin leviämiseen pitkien matkojen päähän ovat pääasiassa tartunnan saaneiden hevoseläinten, niiden siemennesteen, munasolujen ja alkioiden siirtäminen paikasta toiseen taikka saastuneiden neulojen tai viruksen sisältävien verituotteiden käyttö.
                  
               
                     (2)
                  
                  
                     Hevosen näivetystauti on pakollisesti ilmoitettava tauti neuvoston direktiivin 2009/156/EY (2) liitteen I mukaisesti. Lisäksi neuvoston direktiivissä 82/894/ETY (3) säädetään, että hevosen näivetystaudin puhkeamisesta on ilmoitettava sekä komissiolle että muille jäsenvaltioille eläintautien ilmoitusjärjestelmän välityksellä.
                  
               
                     (3)
                  
                  
                     Muiden jäsenvaltioiden eläinten terveystilanteesta poiketen hevosen näivetystautia esiintyy Romanian tietyissä osissa endeemisesti, eikä kansallista hävittämisohjelmaa ole vielä saatu päätökseen. Tästä syystä komission päätöksessä 2010/346/EU (4) säädettiin hevosen näivetystautia koskevista suojatoimenpiteistä Romaniassa.
                  
               
                     (4)
                  
                  
                     Pysyvän kasvi-, eläin-, elintarvike- ja rehukomitean kesäkuussa 2019 pidetyssä kokouksessa Romanian toimivaltaiset viranomaiset ovat kuitenkin esittäneet muille jäsenvaltioille ja komissiolle tilannekatsauksen, joka on osoittanut, että taudin hävittämisessä on yleisesti ottaen edistytty ja että tietyt Romanian osat ovat olleet taudista vapaita yli 12 kuukautta tai että taudin esiintyvyys on pysynyt muissa jäsenvaltioissa alueellisesti havaituissa rajoissa. Sen vuoksi on aiheellista määritellä se Romanian alueen osa, jonka osalta on sovellettava päätöksessä 2010/346/EU säädettyjä suojatoimenpiteitä.
                  
               
                     (5)
                  
                  
                     Sen vuoksi päätöksen 2010/346/EU liitettä olisi muutettava.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2010/346/EU liite tämän päätöksen liitteellä.
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 7 päivänä marraskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 224, 18.8.1990, s. 29.
         
            (2)  Neuvoston direktiivi 2009/156/EY, annettu 30 päivänä marraskuuta 2009, eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta (EUVL L 192, 23.7.2010, s. 1).
         
            (3)  Neuvoston direktiivi 82/894/ETY, annettu 21 päivänä joulukuuta 1982, eläintaudeista ilmoittamisesta yhteisössä (EYVL L 378, 31.12.1982, s. 58).
         
            (4)  Komission päätös 2010/346/EU, annettu 18 päivänä kesäkuuta 2010, hevosen näivetystautia koskevista suojatoimenpiteistä Romaniassa (EUVL L 155, 22.6.2010, s. 48).
      
      
         
            LIITE
            
               
                  
                     ”LIITE
                     1 artiklan 1 kohdan a alakohdassa tarkoitetut alueet:
                     
                                 
                                    Jäsenvaltio
                                 
                              
                              
                                 
                                    Alue
                                 
                              
                              
                                 
                                    Huomautus
                                 
                              
                           
                                 Romania
                              
                              
                                 Bihor
                              
                              
                                  
                              
                           
                                  
                              
                              
                                 Satu Mare
                              
                              
                                  
                              
                           
                                  
                              
                              
                                 Maramureș
                              
                              
                                  
                              
                           
                                  
                              
                              
                                 Bistriț-Năsăud
                              
                              
                                  
                              
                           
                                  
                              
                              
                                 Sălaj
                              
                              
                                  
                              
                           
                                  
                              
                              
                                 Cluj
                              
                              
                                  
                              
                           
                                  
                              
                              
                                 Mureș
                              
                              
                                  
                              
                           
                                  
                              
                              
                                 Harghita
                              
                              
                                  
                              
                           
                                  
                              
                              
                                 Alba
                              
                              
                                  
                              
                           
                                  
                              
                              
                                 Sibiu
                              
                              
                                  
                              
                           
                                  
                              
                              
                                 Brașov
                              
                              
                                  
                              
                           
                                  
                              
                              
                                 Hunedora
                              
                              
                                  
                              
                           
                                  
                              
                              
                                 Caraș-Severin
                              
                              
                                  
                              
                           
                                  
                              
                              
                                 Gorj
                              
                              
                                  
                              
                           
                                  
                              
                              
                                 Vâlcea
                              
                              
                                  
                              
                           
                                  
                              
                              
                                 Tulcea
                              
                              
                                  
                              
                           
               ”